Ericu950/Stoicheia-meter-silver huggingface dataset:
δράκων οὗτος , ὃν ἔπλασας ἐμπαίζειν αὐτῷ , κατὰ τὴν Ἑβραϊκὴν φωνὴν λευιαθὰν ὠνόμασται .
ὁμοίως δὲ καὶ ἐν τῷ Ἰώβ 0 ·
ἄξεις δράκοντα ἐν ἀγκίστρῳ , πάλιν λευιαθὰν χρηματίζει ·
τοῦτον τὸν τρόπον πολυκέφαλον καὶ πολυώνυμον δράκοντα καὶ ὄφιν καὶ διάβολον καὶ σατανᾶν καὶ μέγα κῆτος καὶ λευιαθὰν ὠνομασμένον , ἐν ἑτέροις δὲ καὶ λέοντα καὶ βασιλίσκον 0 .
τῇ ἡμέρᾳ ἐκείνῃ , τοῦτ ἔστιν ἐν ἐκείνῳ τῷ τῆς συντελείας καιρῷ , ὁ τῶν ὅλων κριτὴς θεὸς ἀνελεῖ τῇ αὐτοῦ μαχαίρᾳ , ἀλλ ἐκείνῃ μὲν τῇ ἡμέρᾳ τούτῳ αὐτῷ πληγὰς ἐπιθήσει ·
ἐπὶ δὲ τῆς πρώτης εἰς ἀνθρώπους αὐτοῦ παρουσίας ὁ Χριστὸς τοῦ θεοῦ οὐ κέχρηται αὐτῷ ὡς μαχαίρᾳ , διὸ οὐ δὲ ἀνεῖλεν αὐτόν , ἐπέβη δὲ αὐτῷ μόνον καὶ τὰς δυνάμεις αὐτοῦ κατεπάτησεν 0 .
διὸ λέλεκται εἰς αὐτοῦ πρόσωπον ·
ἐπ  ἀσπίδα καὶ βασιλίσκον ἐπιβήσῃ καὶ καταπατήσεις λέοντα καὶ δράκοντα .
καὶ νῦν μὲν αὐτὸν καταπεπάτηκεν καὶ εἰσέτι καὶ νῦν καταπατεῖ διδοὺς τοῖς αὐτοῦ μαθηταῖς ἐξουσίαν πατεῖν ἐπάνω ὄφεων καὶ σκορπίων καὶ ἐπὶ πᾶσαν τὴν δύναμιν τοῦ ἐχθροῦ , κατὰ δὲ τὸν δηλούμενον τῆς συντελείας καιρὸν μετὰ πάντας τοὺς ἀσεβεῖς ἡ μάχαιρα τοῦ θεοῦ φεύγοντα αὐτὸν καταλαβοῦσα διαχειρίσεται καὶ ἀνελεῖ ἐξ ὄντων εἰς τὸ μηκέτ εἶναι .
ἐνταῦθα καὶ ὁ περὶ τῆς καθολικῆς κρίσεως τοῦ θεοῦ λόγος περιγράφεται ἀρξάμενος ἀπὸ τοῦ ·
ἰδοὺ κύριος καταφθείρει τὴν οἰκουμένην καὶ ἐρημώσει αὐτήν .
οὗ τέλος εἰληφότος ἡ προφητεία ἐξ ἑτέρας ἀρχῆς ὑποθέσεως ἰδιαζούσης ἅπτεται .
ἀμπελὼν καλὸς ἐπι θύμημα περιγραφείσης τῆς προφητείας , δι ἧς τὰ περὶ τῆς καθολικῆς κρίσεως τοῦ θεοῦ διελαλεῖτο , ἑτέρας ὑποθέσεως ὁ προφήτης ἀρχὴν ποιεῖται , περιέχει δὲ ἀπειλὰς κατὰ τῆς Ἰερουσαλὴμ καὶ κατὰ τῶν οἰκητόρων αὐτῆς διὰ τὴν εἰς τὸν κύριον ἀπιστίαν αὐτῶν .
εἶθ ἑξῆς τὸ ἀποστολικὸν κήρυγμα τὸ πάσῃ διαδοθὲν τῇ οἰκουμένῃ , εἶτα τῶν ἀμφὶ τὴν Μαγδαληνὴν γυναικῶν τῶν τὴν σωτήριον ἀνάστασιν τεθεαμένων μνημονεύει καὶ τῶν πάλαι εἰδωλολατρῶν ἐθνῶν τὴν ἐπὶ τὸν θεὸν ἐπιστροφὴν δηλοῖ , εἶτα θεσπίζει περὶ τοῦ συνεδρίου τῶν Σαδδουκαίων καὶ τῶν Φαρισαίων καὶ ἀρχιερέων τῶν κατὰ τοῦ σωτῆρος συνεληλυθότων , περὶ ὧν ἑξῆς μακρὸν ἀποτείνει λόγον .
τὴν δὲ καταρχὴν ἀπὸ τῆς Ἰερουσαλὴμ ποιεῖται λέγων ·
ἀμπελὼν καλὸς ἐπιθύμημα 0 .
οὗτος δὲ ἦν αὐτὸς ἐκεῖνος , περὶ οὗ καὶ ἐν τοῖς ἔμπροσθεν ἔλεγεν ·
ἀμπελὼν ἐγενήθη τῷ ἠγαπημένῳ ἐν κέρατι ἐν τόπῳ πίονι .
ὃν καὶ διασαφῶν τίς ποτε εἴη , ἑξῆς ἐπῆγε τό ·
ὁ γὰρ ἀμπελὼν κυρίου σαβαὼθ οἶκος τοῦ Ἰσραήλ ἐστιν .
ἦν οὖν ποτε καλὸς οὗτος καὶ ἐπιθύμημα ἦν , ὅτε ἦν μερὶς κυρίου λαὸς αὐτοῦ Ἰακώβ , καὶ σχοίνισμα κληρονομίας αὐτοῦ Ἰσραήλ .
εἰ γοῦν ἀναδράμοι τις τῇ διανοίᾳ ἐπὶ τοὺς χρόνους , καθ  οὓς ἔπραττε βασιλεύοντος  φέρε Δαυὶδ ἢ ἄλλου τινὸς τῶν μεμαρτυρημένων ἐπὶ δικαιοσύνῃ ὄψεται , ὅπως καλὸς ἦν ὡς καὶ ἐπιθύμημα αὐτὸν λέγεσθαι .
κεκόσμητο γοῦν προφήταις καὶ πνευματικοῖς ἀνδράσιν , ἱερατικῷ τε ἀξιώματι καὶ ἀρχιερατικῇ τιμῇ καὶ ἔτι πρὸς τούτοις ἀγγέλων ἐπιφανείαις , αὐτῇ τε τοῦ κυρίου ἐπισκοπῇ .
νυνὶ δὲ ὁ λόγος καὶ ταύτης ἐξάρχειν διδάσκει λέγουσαν αὐτὴν περὶ ἑαυτῆς τὴν ἐν τῷ ἀμπελῶνι πόλιν ·
ἐγὼ πόλις ὀχυρά , πόλις πολιορκουμένη 0 ·
καὶ γὰρ ἦν ὡς ἀληθῶς ὀχυρά ποτε πόλις , ὅτε φραγμὸν περιεβέβλητο καὶ κεχαράκωτο ὡς πανταχόθεν αὐτὴν ἠσφαλίσθαι , οὕτω τε ἦν ὀχυρά , ὡς μηδὲν καταβλάπτεσθαι πολιορκουμένην , ἀλλὰ ποτὲ μὲν ἦν τοιαύτη , νυνὶ δὲ ἄκαρπος γενομένη καταλέλειπται , ὥστ εἰρῆσθαι περὶ αὐτῆς ·
καθελῶ τὸν φραγμὸν αὐτοῦ καὶ ἔσται εἰς διαρπαγήν , καὶ καθελῶ τὸν τοῖχον αὐτοῦ καὶ ἔσται εἰς καταπάτημα , καὶ ἀνήσω τὸν ἀμπελῶνά μου καὶ οὐ μὴ σκαφῇ οὐ δὲ μὴ τμηθῇ .
τὸ δ αἴτιον διδάξει λέγων ·
ὅτι ἔμεινα , ἵνα ποιήσῃ σταφυλήν , ἐποίησε δὲ ἀκάνθας .
καὶ ἐν τοῖς μετὰ χεῖρας δὲ τῆς αὐτῆς ἕνεκεν αἰτίας λέγεται ·
μάτην ποτιῶ αὐτήν ·
εἰς μάταιον γὰρ ἡ τοσαύτη ὑπῆρξε χορηγία τῇ προειρημένῃ πόλει , διὸ ἁλώσεται νυκτὸς ὑπὸ τῶν πολιορκούντων αὐτήν ·
καταληφθεῖσα γὰρ ἐν σκότῳ διὰ τὸ ἑαυτὴν μακρύναι τοῦ φωτὸς εὐάλωτος γεγένηται τοῖς πολεμίοις , ὡς καὶ εἰς ἐσχάτην ἐλθεῖν πτῶσιν τῷ μη δὲ τεῖχος ἔχειν τὸ περιφράττον καὶ φυλάττον αὐτήν .
καθῄρητο γὰρ ὑπὸ τοῦ φήσαντος ·
καθελῶ τὸν φραγμὸν αὐτοῦ καὶ ἔσται εἰς διαρπαγήν , καὶ καθελῶ τὸν τοῖχον αὐτοῦ καὶ ἔσται εἰς καταπάτημα .
ὅμως δ οὖν , εἰ καὶ ταῦτα πέπονθε , διαθέσει τῇ πρὸς αὐτοὺς ὁ προφήτης ἑξῆς ἐπάγει λέγων ·
τίς με θήσει φυλάσσειν καλάμην ἐν ἀγρῷ ;
εἰ γὰρ καὶ ἀντὶ σταφυλῆς ἀκάνθας ἤνεγκε καὶ γέγονε χέρσος , ὡς μηδὲν πλέον ἔχειν καλάμης , ὅμως δ οὖν ἠγάπα καὶ οὕτως ἔχουσαν αὐτὴν φυλάττειν .
κατὰ δὲ τὸν Σύμμαχον εἴρηται ·
τίς δώσει με χέρσον καὶ ἀφειμένον ἐν πολέμῳ ;
ἰσοδυναμεῖ δὲ καὶ παρ αὐτοῖς ·
ἐγὼ μὲν οὖν φησιν ἐβουλόμην φύλαξ εἶναι τοῦ προλεχθέντος ἀγροῦ ἢ τοῦ δηλωθέντος ἀμπελῶνος ἢ τῆς ποτε ὀχυρᾶς πόλεως .
ἡ δὲ πολεμία μοι γενομένη ἐποίησέ με ἀθετῆσαι αὐτήν , καὶ τοσοῦτον ὡς καὶ πυρὶ παραδοῦναι αὐτὴν μετὰ τὴν πολιορκίαν .
Εἰκότως οὖν ἐπιλέγει ἡ προφητεία ·
κατακέκαυμαι , βοήσονται οἱ ἐνοικοῦντες ἐν αὐτῇ ·
τὸ γὰρ τῆς τοῦ θεοῦ κρίσεως πῦρ καὶ μὴ βουλομένους αὐτοὺς ἐξομολογήσασθαι καταναγκάσει , ἀλλ ἐκεῖνοι μὲν πολέμιοι τοῦ θεοῦ γενόμενοι τοιοῦτον ἔσχον τὸ τέλος , ἡμεῖς δὲ ἑτέρου τάγματος ὄντες ὡς ἂν σωφρονισθέντες , ἀφ ὧν ἐκεῖνοι πεπόνθασιν , εἰρήνην ποιήσωμεν αὐτῷ .
ταῦτα δὲ ὁ προφητικὸς λόγος τοῖς οἰκείοις καὶ τῆς αὐτοῦ μερίδος τυγχάνουσιν προσφωνεῖ συμβουλεύων καὶ παραινῶν ·
διόπερ εἰρήνην ποιήσωμεν αὐτῷ φησι , πάντες οἱ ἐρχόμενοι .
τίνες δέ εἰσιν οὗτοι , διὰ τῶν ἑξῆς παρίστησι φάσκων ·
τέκνα Ἰακώβ , βλαστήσει καὶ ἐξανθήσει Ἰσραήλ , καὶ πλησθήσεται ἡ οἰκουμένη τοῦ καρποῦ αὐτοῦ , σαφῶς τὸν χορὸν τὸν ἀποστολικὸν αἰνιττόμενος .
ἐγενήθησαν γοῦν οἱ ἀπόστολοι τέκνα Ἰακώβ , ἅτε δὴ ἐκ τοῦ Ἰουδαίων ἔθνους προελθόντες καὶ ἐκ τοῦ κατὰ σάρκα Ἰσραὴλ βεβλαστηκότες , καὶ ἐξήνθησαν βλαστὸν ἀγαθὸν καὶ ἄνθος εὐωδές , ὡς τὴν οἰκουμένην ἅπασαν τῆς αὐτῶν εὐωδίας ἀποπληρῶσαι ·
μὴ ὡς αὐτὸς ἐπάταξε , καὶ αὐτὸς οὕτως πληγήσεται ;
καὶ ὡς αὐτὸς ἀνεῖλεν , οὕτως ἀναιρεθήσεται ;
ὁ δὲ νοῦς τοῦ λόγου οὕτως ἐστί ·
μή τι κακὸν ἀντὶ κακοῦ τοῖς ἔθνεσιν ἀπεδίδοσαν οἱ κηρύττοντες αὐτοῖς εἰρήνην ;
οἱ μὲν γὰρ ἐδίωκον τύπτοντες αὐτοὺς καὶ πληγὰς ἐπιτιθέντες αὐτοῖς , οἱ δὲ τὰ κάλλιστα αὐτοῖς τὴν εἰρήνην εὐηγγελίζοντο .
μήτι οὖν τὰ ἴσα ἔπασχον οἱ ἐξ ἐθνῶν ἀδικοῦντες τοὺς τῆς εἰρήνης κήρυκας ;
ἔτυπτον μὲν γάρ , ἀλλ οὐκ ἀντετύπτοντο , καὶ ἀνῄρουν , ἀλλ οὐκ ἀντανῃροῦντο ·
καὶ μαχόμενοι δὲ καὶ ὀνειδίζοντες ἐδίωκον αὐτοὺς καὶ ἐξαπέστελλον , οἱ δὲ οὐκ ἀνεχώρουν τῆς εἰρήνης καὶ τοῦ τὰ ἀγαθὰ αὐτοῖς εὐαγγελίζεσθαι .
διὸ ὥσπερ τοὺς ἀπίστους τῶν ἐθνῶν ἑξῆς ὁ λόγος φησίν 0 ·
οὐ σὺ ἦσθα ὁ μελετῶν τῷ πνεύματι τῷ σκληρῷ ἀνελεῖν αὐτοὺς πνεύματι θυμοῦ ;
ταῦτα γὰρ ἐμελέτων οἱ ἐξ ἐθνῶν ἄπιστοι κατὰ τῶν ἀποστόλων τοῦ σωτῆρος ἡμῶν πνεύματι σκληρῷ κατεχόμενοι καὶ οὐδὲν ἕτερον διανοούμενοι , ἢ ὅπως ἀνέλωσιν αὐτοὺς τῷ ἐν αὐτοῖς πνεύματι τοῦ θυμοῦ 0 .
ἀλλ ἐπειδὴ τοιαῦτα πάσχοντες οἱ ἐκ τοῦ Ἰακὼβ βλαστήσαντες καὶ ἐκ τοῦ Ἰσραὴλ ἐξανθήσαντες ἔφερον πάντα γενναίως διὰ τὸν Χριστόν .
ἀφαιρεθήσεται ἡ ἀνομία Ἰακώβ , καὶ τοῦτό ἐστιν ἡ εὐλογία αὐτοῦ , ὅταν ἀφέλωσι τὴν ἁμαρτίαν αὐτοῦ .
ταῦτα γάρ φησιν αἴτια γενήσεται τῆς ἀφέσεως τῶν ἁμαρτιῶν Ἰακὼβ καὶ διὰ ταῦτα ἐπ αὐτὸν ἥξει ἡ εὐλογία ἀφαιρουμένης αὐτῷ τῆς ἁμαρτίας ·
εἰ γὰρ σωθήσεται διὰ τῆς τεκνογονίας , ἐὰν μείνωσιν ἐν πίστει καὶ ἀγάπῃ καὶ ἁγιασμῷ μετὰ σωφροσύνης κατὰ τὸν Ἀπόστολον , ἀκόλουθόν ἐστι καὶ τὸν Ἰακὼβ τέκνα βλαστήσαντα καὶ τὸν τοιοῦτον καρπὸν ἐξανθήσαντα διὰ τῆς τούτων ἀρετῆς κοινωνῆσαι τῇ αὐτῶν εὐλογίᾳ .
σημαίνει δὲ ὁ λόγος πολλοὺς διὰ τῆς ἀποστολικῆς χάριτος καὶ τῶν κατὰ σάρκα γειτνιώντων αὐτοῖς σωθήσεσθαι .
μάλιστα δὲ ταῦτα ἔσεσθαί φησιν , ὅταν τὰ προλεχθέντα τέκνα Ἰακὼβ καὶ τὸ ἄνθος τὸ ἐξ Ἰσραὴλ περιδραμόντες τὴν οἰκουμένην καὶ πληρώσαντες αὐτὴν τῆς αὐτῶν θεοσεβοῦς διδασκαλίας τὴν ἐξ αἰῶνος κρατήσασαν τῶν ἐθνῶν πολυθέων πλάνην διὰ τῆς αὐτοῦ δυνάμεως ἀνατρέψωσιν ὡς θεῖναι μὲν τοὺς λίθους πάντας τῶν εἰδωλικῶν βωμῶν κατακεκομμένους ὡς κονίαν λεπτήν , ἀφανισθῆναι δὲ ποιῆσαι τὰ δένδρα καὶ τὰ ἄλση τὰ ἐν τοῖς ναοῖς , ἐρήμωσίν τε αὐτῶν καταστῆσαι τοσαύτην ὡς δρυμῷ παραβληθῆναι αὐτά .
ταῦτα μὲν οὖν κατορθοῦσιν οἱ δηλωθέντες , τὸ δὲ πάλαι κατοικούμενον ποίμνιον , ὁ λαὸς τοῦ Ἰσραήλ , ἀνειμένον ἔσται ὡς ποίμνιον καταλελειμμένον ·
ἐπεὶ μὴ ἐβουλήθησαν τὸν καλὸν ποιμένα παραδέξασθαι , τὸν θέντα τὴν ἑαυτοῦ ψυχὴν ὑπὲρ τῶν προβάτων , διόπερ ἡ χώρα τῆς ψυχῆς αὐτῶν ἔσται πολὺν χρόνον εἰς βόσκημα , ὡς πληροῦσθαι εἰς αὐτοὺς τό ·
ἐλυμήνατο αὐτὴν ὗς ἐκ δρυμοῦ , καὶ μονιὸς ἄγριος κατενεμήσατο αὐτήν .
κ ἀκεῖ φησιν ἀναπαύσονται , δηλονότι οἱ καταβόσκοντες καὶ λυμηνάμενοι αὐτήν .
εἰς τοσαύτην δὲ περιτραπήσεται ἐρημίαν , ὡς μηδὲν χλωρὸν ἐν αὐτῇ ὑπάρξαι .
καὶ οὐκ ἔσται ἐν αὐτῇ χλωρόν ·
γυναῖκας ἀνακαλεῖται ὡς ἀνδρῶν μὴ εὑρισκομένων ἐν αὐτοῖς ἀξίων σωτηρίας .
διὸ ταῖς γυναιξὶ παρακελεύεται ἥκειν καὶ σπεύδειν εἰς μαρτυρίαν ἀπὸ θέας τῶν παραδόξων καὶ θαυμαστῶν ἔργων , ὡς ἂν ἐλθοῦσαι φωτίσαιεν τὸν ἐν σκότῳ καθήμενον λαὸν καὶ τὴν πόλιν αὐτῶν τὴν ἀφειμένην .
γυναῖκες ἐρχόμεναι φωτίζουσιν αὐτήν , κατὰ δὲ τὸν Σύμμαχον 0 ·
γυναῖκες ἐρχόμεναι καὶ δηλοῦσαι αὐτήν 0 .
τίνα δὲ αὐτὴν ἢ τὴν ἀνωτέρω λεχθεῖσαν πόλιν , περὶ ἧς εἴρητο 0 ·
πόλις γὰρ ὠχυρωμένη μόνη καλὴ ἀφεῖται καὶ ἐγκαταλέλειπται ὡς ἔρημος .
ταῦτα δὲ ἐπληροῦτο πρὸς λέξιν καὶ πρὸς ἱστορίαν κατὰ τὴν τοῦ σωτῆρος ἡμῶν ἀνάστασιν .
ἐν ᾧ κατὰ μὲν τὸν Ματθαῖον 0 1 ·
ἦσαν ἐκεῖ γυναῖκες πολλαὶ ἀπὸ μακρόθεν θεωροῦσαι , αἵτινες ἠκολούθησαν αὐτῷ ἀπὸ τῆς Γαλιλαίας διακονοῦσαι αὐτῷ ·
ἐν αἷς ἦν Μαρία ἡ Μαγδαληνή , καὶ Μαρία ἡ Ἰακώβου καὶ Ἰώση μήτηρ , καὶ ἡ μήτηρ τῶν υἱῶν Ζεβεδαίου , κατὰ δὲ τὸν Λουκᾶν 0 ·
κατακολουθήσασαι δὲ γυναῖκές τινες , αἵτινες ἦσαν συνεληλυθυῖαι ἐκ τῆς Γαλιλαίας αὐτῷ καὶ τὰ ἑξῆς 0 .
ἐπεὶ τοίνυν ὁ λαὸς ὁ μὴ ἔχων σύνεσιν καὶ κηρύγματι τῶν ἀποστόλων οὐκ ἐπείθετο , καίτοι τῶν ἐθνῶν παραδεχομένων τὸν λόγον , τούτου χάριν τὰς γυναῖκας τὸ θεῖον πνεῦμα καλεῖ ἐπὶ τὴν μαρτυρίαν τοῦ κηρυττομένου λόγου , ἐπειδὴ δὲ τυφλώττοντας αὐτοὺς ἑώρα .
διὰ τοῦτό φησιν οὐ μὴ οἰκτειρήσει ὁ ποιήσας αὐτούς , οὐ δὲ ὁ πλάσας αὐτοὺς οὐ μὴ ἐλεήσει .
ἔσται δὲ ἐν τῇ ἡμέρᾳ ἐκείνῃ φησί , τοῦτ ἔστιν ἐν τῷ καιρῷ τῷ δηλουμένῳ , συμφράξει κύριος ἀπὸ τῆς διώρυχος τοῦ ποταμοῦ .
ἀντὶ δὲ τοῦ συμφράξει οἱ λοιποὶ ἑρμηνευταὶ πάντες πατάξει εἰρήκασι , δηλοῦντες πατάξειν τὸν κύριον τοὺς ἀπίστους ἐκείνους καὶ τὸν λαὸν τὸν ἀσύνετον .
εἶτα τόπον ἀφορίζει λέγων ·
ἀπὸ τοῦ ῥείθρου τοῦ ποταμοῦ ἕως τοῦ χειμάρρου Αἰγύπτου κατὰ τὸν Σύμμαχον , ᾧ ἰσοδυναμοῦσι καὶ οἱ λοιποί 0 .
οἶμαι δὲ διὰ τούτων σημαίνεσθαι τὸν ἐπελθόντα τοῖς Ἰουδαίοις πόλεμον κατὰ τὸ Παλαιστίνων ἔθνος μετὰ τὴν κατὰ τοῦ Χριστοῦ τόλμαν .
αὐτῶν τῶν γοῦν μεθορίων τῆς Παλαιστίνης ἔοικεν ὁ λόγος μνημονεύων ἀπὸ τοῦ ποταμοῦ λέγων , τάχα που τοῦ Ἰορδάνου , ἕως Ῥινοκορούρων 0 ·
πόλις δέ ἐστιν αὕτη ἀμφὶ τοὺς ὅρους τοὺς μεταξὺ τῆς Αἰγύπτου καὶ τῆς Παλαιστίνης κειμένη .
διὸ κατὰ τοὺς λοιποὺς ἑρμηνευτὰς ἕως τοῦ χειμάρρου Αἰγύπτου εἴρηται , αἰνιττομένου ὡς ἔφην τοῦ λόγου τὸν γενησόμενον κατὰ Ἰουδαίων πόλεμον ἐν τῷ Παλαιστίνων ἔθνει .
τοῖς δὲ τοῦ λόγου κήρυξιν ἑξῆς προστάττει λέγων ·
ὑμεῖς δὲ συναγάγετε κατὰ ἕνα ἕνα τοὺς υἱοὺς Ἰσραήλ ·
εἰ γὰρ καὶ μὴ ἀθρόως ὁ λαὸς βούλεται προσιέναι τῷ σωτῆρι κηρύγματι ·
λαὸς γάρ ἐστιν οὐκ ἔχων σύνεσιν , ἀλλὰ κ ἂν βραχεῖς τινας ἐξ αὐτῶν κατὰ ἕνα συναγάγετε τοὺς υἱοὺς Ἰσραήλ .
ἀγαπητὸν γὰρ τὸ κ ἂν ἕνα ἕνα ἢ καὶ δεύτερον καί τινας εὐαριθμήτους ἐξ αὐτῶν καθ  ἑκάστην πόλιν ἢ καθ ἕκαστον ἔθνος σῴζεσθαι 0 .
τούτους μὲν οὖν κατὰ ἕνα ἕνα συναγάγετε , τοῖς δὲ λοιποῖς ἔθνεσι σάλπιγξ σαλπιεῖ μεγάλη τοῦ λόγου βοῶντος εἰς ἐξάκουστον ἅπασιν ἀνθρώποις .
καὶ ἔσται ἐν τῇ ἡμέρᾳ ἐκείνῃ σαλπίσει ἐν τῇ σάλπιγγι τῇ μεγάλῃ , καὶ ἥξουσιν οἱ ἀπολόμενοι τοῦ λαοῦ τῶν Ἀσσυρίων καὶ οἱ ἀπολόμενοι ἐν Αἰγύπτῳ καὶ προσκυνήσουσι τῷ κυρίῳ ἐπὶ τὸ ὄρος τὸ ἅγιον ἐν Ἰερουσαλήμ .
σημαίνει διὰ μὲν τῶν Αἰγυπτίων τοὺς εἰδωλολάτρας , διὰ δὲ τῶν Ἀσσυρίων τοὺς πολεμίους τοῦ Ἰσραὴλ τοὺς πολιορκητὰς τῆς Ἰουδαίων χώρας γενομένους , οἷς τοῦ λόγου διὰ τῆς εὐαγγελικῆς σάλπιγγος τῆς ὡς ἀληθῶς μεγάλης κηρύξαντος , μεταβαλόντες οἱ ἐν τοῖς ἔθνεσιν εἰδωλολάτραι καὶ οἱ πάλαι ἐχθροὶ καὶ πολέμιοι τῆς τοῦ Ἰσραὴλ θεοσεβείας , ἥξουσι πρὸς τὸν θεὸν ἐπιστρέψαντες , ὡς τοὺς πάλαι ἀπολωλότας ἐν τῇ τῆς εἰδωλολατρίας πλάνῃ , μεταβληθέντας καὶ σπεύσαντας ἐλθεῖν ἐπὶ τὴν τοῦ θεοῦ λόγου γνῶσιν τῆς διὰ Χριστοῦ σωτηρίας τυχεῖν .
τὴν τῶν ἀθέων σύνοδον τῶν κατὰ τοῦ σωτῆρος ἡμῶν ἐπισυναχθέντων ὁρᾷ τῷ πνεύματι , στέφανόν τε ὕβρεως ἀποκαλέσας τὴν ἐπὶ κακῷ συμπλοκὴν αὐτῶν καὶ τὴν ἐπὶ κακῷ συμφωνίαν , ἐπιβοᾷ λέγων ·
Οὐαὶ τῷ στεφάνῳ τῆς ὕβρεως .
ᾐνίττετο δὲ τὸ συνέδριον τῶν Φαρισαίων καὶ ἀρχιερέων καὶ τῶν λοιπῶν ἀρχόντων τοῦ Ἰουδαίων λαοῦ , οὓς ἐκ διαφόρων ἀξιωμάτων συνελθόντας κατὰ τὸ αὐτὸ στεφάνῳ παραβάλλει , οὐ τιμῆς τινος οὐ δὲ δόξης , ἀλλὰ ὕβρεως καὶ ἀτιμίας .
Οὐαὶ τῷ στεφάνῳ τῆς ὕβρεως , ἢ κατὰ τοὺς λοιποὺς ἑρμηνευτάς 0 ·
τῷ στεφάνῳ τῆς ὑπερηφανίας 0 .
ὑπερήφανοί τινες ἦσαν ἀλαζόνες τε καὶ ἀπονενοημένοι , ἐν οἷς ὑπῆρχον καὶ οἱ μισθωτοὶ Ἐφραίμ .
ἐλέγετο δὲ Ἰούδας ὁ προδότης ἐκ φυλῆς Ἐφραὶμ γεγονέναι ·
μισθωτὸν δὲ αὐτὸν καλεῖ ὡς ἂν ἐξηγορασμένον χρήματι ἐπὶ τῷ προδοῦναι τὸν διδάσκαλον .
αὐτὸς δὲ ἦν καὶ τὸ ἄνθος τὸ ἐκπεσὸν τῆς δόξης ·
μετασχὼν γὰρ τῆς δόξης τοῦ ἀποστολικοῦ χοροῦ διὰ τῆς ἐπὶ τὸ χεῖρον ῥοπῆς γέγονε τὸ ἄνθος τὸ ἐκπεσὸν τῆς δόξης .
ἄνθος δὲ καὶ βλαστὸς μικρῷ πρόσθεν ὠνομάζοντο οἱ ἀπόστολοι τοῦ σωτῆρος ἡμῶν , ἐν οἷς ἐλέγετο ·
τέκνα Ἰακώβ , βλαστήσει καὶ ἐξανθήσει Ἰσραήλ , καὶ πλησθήσεται ἡ οἰκουμένη τοῦ καρποῦ αὐτοῦ .
ἀλλ ἐκ τούτων ὁ προδότης ἐκπεσὼν τὸ ἄνθος τὸ ἐκπεσὸν ἐκ τῆς δόξης εἴρηται .
οἱ δὲ προλεχθέντες ὁμοῦ πάντες συνήχθησαν ἐπὶ τῆς κορυφῆς τοῦ ὄρους τοῦ παχέος ·
σημαίνει δὲ οὗτος ὁ λόγος τὸ σπέρμα τῶν τὴν ψυχὴν πεπαχυμμένων , περὶ ὧν ἐλέχθη ·
ἐπαχύνθη γὰρ ἡ καρδία τοῦ λαοῦ τούτου .
ἦσαν τοίνυν ὥσπερ τις κορυφὴ ὄρους τοῦ παχέος οἱ ἄρχοντες τοῦ πεπαχυμμένου λαοῦ , κεφαλὴ τυγχάνοντες αὐτῶν , οἷς συνήφθη τὸ ἄνθος τὸ ἐκπεσὸν τῆς δόξης , διὸ ταλανίζεται 0 .
ἐπὶ τῆς κορυφῆς τοῦ ὄρους τοῦ παχέος , ὁ μὲν Ἀκύλας φάραγγος ῥυπαριῶν , ὁ δὲ Σύμμαχος φάραγγος πιοτήτων , ὁ δὲ Θεοδοτίων φάραγγος πιόνων ἡρμήνευσαν 0 1 ·
ἡ δὲ Ἑβραϊκὴ φωνὴ γεθσημανὶ περιέχει .
ὅπερ ἤκουσά τινος τῶν ἡμετέρων ἀγαπητῶν διασαφοῦντος καὶ λέγοντος τὸν τόπον τὸν ἐν τῷ Εὐαγγελίῳ Γεθσημανὶ ὠνομασμένον , ἔνθα ὁ προδότης μετὰ τοῦ στεφάνου τῆς ὕβρεως ἐπελθὼν τῷ σωτῆρι τὰ τῆς προδοσίας εἰργάσατο .
Οἱ δὲ αὐτοὶ ἦσαν μεθύοντες ἄνευ οἴνου , οἷς καὶ ἀπειλεῖ τὰ ἑξῆς λέγων ·
ἰδοὺ ἰσχυρὸν καὶ σκληρὸν ὁ θυμὸς κυρίου ὡς χάλαζα φερομένη 0 ·
ὡς ὕδατος πολὺ πλῆθος σῦρον χώραν τῇ γῇ ποιήσει ἀνάπαυμα ταῖς χερσὶ καὶ τοῖς ποσίν ·
οὕτως γὰρ θυμὸς κυρίου φησὶ κατὰ τούτων αὐτῶν ἐλεύσεται τῶν μεθυόντων ἄνευ οἴνου ὡς χαλάζῃ παραβάλλεσθαι κατὰ κεφαλῆς ἀνδρῶν μὴ ἐχόντων σκέπην καταρρασσούσῃ .
ἀλλὰ καὶ τὸ ὕδωρ πολὺ σῦρον , ὥστε ποιῆσαι ἑαυτῷ διέξοδον ἐπὶ τῆς γῆς , οὕτω πως τὸν θυμὸν τοῦ θεοῦ κατὰ τῶν δηλωθέντων ἐπενεχθήσεσθαί φησιν .
καὶ καταπατηθήσεται ὁ στέφανος τῆς ὕβρεως , ὁ μισθωτὸς Ἐφραίμ ·
πάλαι μὲν γὰρ ἦσαν στέφανος ὕβρεως εἰς τὸ ὑβρίζειν παρατεταγμένοι ·
διὸ καὶ στέφανος ὑπερηφανίας ἐλέγοντο ·
τέλος δὲ αὐτοὺς διαλήψεται τοιοῦτον , ὡς καταπατηθῆναι αὐτούς .
διὸ καὶ κατεπατήθησαν ὑπὸ τῆς ἐπελθούσης αὐτοῖς ὀργῆς τοῦ θεοῦ , ὑπό τε τῶν καταδουλωσαμένων αὐτοὺς πολεμίων ·
οἳ καὶ τὴν πόλιν αὐτῶν ἑαυτοῖς καταπάτημα πεποιήκασι τοὺς παλαιοὺς ἐξελάσαντες οἰκήτορας .
ταῦτα μὲν οὖν περὶ τοῦ στεφάνου τῆς ὕβρεως , ἰδίως δὲ περὶ τοῦ ἐκπεσόντος τῆς δόξης ἄνθους ἑξῆς ἐπιλέγει 0 ·
καὶ ἔσται τὸ ἄνθος τῆς ἐλπίδος τῆς δόξης ἐπ ἄκρου τοῦ ὄρους τοῦ ὑψηλοῦ ὡς πρόδρομος σύκου , ὁ ἰδὼν αὐτὸ πρὶν εἰς τὴν χεῖρα λαβεῖν θελήσει αὐτὸ καταπιεῖν 0 .
τοιοῦτος δέ τις ἦν ὁ Ἰούδας , ἄνθος μὲν γεγονώς , ἀλλ ἐκπεσὼν τῆς ἐλπίδος τοῦ θεοῦ καὶ τῆς δόξης .
καὶ πάλαι μὲν τυγχάνων ἐπάνω τοῦ ὄρους τοῦ ὑψηλοῦ , ἀλλ οὐχ ὁμοίως τοῖς ἐπὶ τῆς κορυφῆς τοῦ ὄρους τοῦ παχέος 0 ·
ἦν γὰρ καὶ αὐτὸς εἷς τῶν ἐπὶ τοῦ ὄρους τοῦ ὑψηλοῦ , περὶ ὧν ὁ παρὼν προφήτης φησίν ·
ἐπ  ὄρος ὑψηλὸν ἀνάβηθι , ὁ εὐαγγελιζόμενος Σιών , ἀλλὰ γέγονε τοιοῦτός τις , ὡς ὁμοιωθῆναι προδρόμου σύκου καρπῷ ἀτελεσφορήτῳ , ὡραίῳ μὲν καὶ καλῷ τῇ θέᾳ , ἀχρήστῳ δὲ ἄλλως διὰ τὸ ἀτελὲς τοῦ πρὸς τροφὴν ἐπιτηδείου καρποῦ .
διὸ πρόδρομον αὐτὸν γενόμενον τεθεαμένος ὁ τῶν καλῶν βάσκανος , προήρπασε σπεύσας , ὡς ἐθελῆσαι αὐτὸν καταπιεῖν , πρὶν ἢ τῆς χειρὸς ἐπιλαβέσθαι ·
οὕτω γοῦν αὐτὸν καὶ κατέπιεν ἰσχύσας .
ἀλλὰ τὰ μὲν περὶ τοῦ στεφάνου τῆς ὕβρεως , τά τε περὶ τοῦ ἐκπεσόντος ἄνθους , τοιαῦτα τῇ δὲ ἡμέρᾳ ἐκείνῃ φησί , δηλαδὴ κατὰ τὸν αὐτὸν χρόνον , ἔσται κύριος σαβαὼθ ὁ στέφανος τῆς ἐλπίδος ὁ πλακεὶς τῆς δόξης τῷ καταλειφθέντι τοῦ λαοῦ , δηλονότι τοῖς περιλειφθεῖσιν ἐκ τῆς τοῦ παντὸς λαοῦ ἀπωλείας 0 ·
οὗτοι δ ἦσαν οἱ τοῦ σωτῆρος ἀπόστολοί τε καὶ μαθηταί , οἷς αὐτὸν ἔσεσθαι τὸν κύριον στέφανον ἐλπίδος ἐπαγγέλλεται .
εἶτα ἐπειδὴ ἐπὶ θρόνους καθίσεσθαι εἴρηνται κρίνοντες τὰς δώδεκα φυλὰς τοῦ Ἰσραήλ , γέγονεν αὐτοῖς αὐτὸς κύριος καὶ εἰς πνεῦμα κρίσεως , πρὸς τούτοις δὲ καὶ δύναμις αὐτῶν αὐτὸς ἦν εἰς τὸ ὑποδέχεσθαι τοὺς ἀπὸ πολέμου μέλλοντας ὑποστρέφειν εἰς τὴν πύλην τῆς ἐκκλησίας .
καὶ ταῦτα μὲν περὶ τῶν ἀποστόλων , αὖθις δὲ μεταβαλὼν ὁ λόγος ἐπὶ τοὺς τοῦ ἀριστεροῦ τάγματος ἐπιλέγει 0 ·
οὗτοι γὰρ οἴνῳ πεπλανημένοι εἰσί ·
τίνες δὲ οὗτοι , διερμηνεύει ἱερεὺς καὶ προφήτης λέγων 0 .
ὁρᾷς τίνες ἦσαν ὁ στέφανος τῆς ὕβρεως , δῆλον δ ὅτι οἱ ἐν τῷ προτέρῳ λόγῳ ἱερεῖς καὶ οἱ ὀνομαζόμενοι αὐτῶν προφῆται δέ τινες ὄντες διεκδικοῦντες γε μὴν ἑαυτοῖς ἀξιώματα προφητικά 0 .
πάντες οὗτοί φησιν ἐπλανήθησαν ἀπὸ οἴνου καὶ διὰ τὸ σίκερα ἀπὸ χολῆς καὶ πικρίας καὶ θυμοῦ δρακόντων 0 .
ἐπλανήθησαν διὰ τὸ σίκερα , ὅπερ οἱ λοιποὶ ἑρμηνευταὶ μέθυσμα ὠνόμασαν .
ἵνα δὲ μήτις οἶνον ὑπολάβοι καὶ μέθυσμα τὸ προχείρως νοούμενον , προησφαλίσατο ἀνωτέρω εἰπών 0 ·
οἱ μεθύοντες ἄνευ οἴνου 0 .
οὐκοῦν ἕτερος ἦν οὗτος ὁ οἶνος καὶ ἄλλο τὸ καλούμενον σίκερα ἢ τὸ μέθυσμα , δι οὗ τὰ τῆς πλάνης αὐτοῖς γέγονεν 0 .
εἶτα ἐπιλέγει ·
τοῦτό ἐστι φάσμα ·
φάσμα γὰρ ἦν ἀληθῶς καὶ φάντασμα τὸ πάντας αὐτοὺς ἀθρόως τὰ τοσαῦτα παθεῖν καὶ τὸ βουλὴν βουλεύσασθαι δεινὴν καὶ ἄθεον , ἣν καταλήψεται ἡ ἐκ τοῦ θεοῦ ἀρά .
ἰούδας μὲν οὖν χρημάτων ἕνεκεν καὶ τῆς τούτων πλεονεξίας προεδίδου τὸν σωτῆρα , οἱ δὲ λοιποὶ μεταποιούμενοι τῆς ἐκ τοῦ λαοῦ πλεονεξίας , καὶ μή πη ὁ Χριστοῦ λόγος καθέλοι αὐτούς , τῆς ἀρχῆς ὑφορώμενοι τὴν κατ αὐτοῦ συσκευὴν ἐτύρευσαν .
αὕτη γὰρ ἡ βουλὴ ἕνεκεν πλεονεξίας ἐσκέψαντο .
καλεῖ δὲ τὴν βουλὴν ἐπιβουλήν .
διαγράψας ὁ λόγος τὴν περὶ τοῦ στεφάνου τῆς ὕβρεως καὶ τῶν ἑξῆς ἐπενηνεγμένων προφητείαν , μεταβαίνει πάλιν ἐπὶ τὸ τάγμα τὸ ἀποστολικόν , οὗ ἐλέγετο εἶναι αὐτὸς ὁ κύριος σαβαὼθ στέφανος ἐλπίδος καὶ κίδαρις δόξης .
διδάσκει δὲ τοῦτον αὐτόν , λέγω δὲ τὸν ἀποστολικὸν χορὸν παρασκευάζεσθαι καὶ ἑτοίμους γίγνεσθαι πρὸς θλίψεις μελλούσας αὐτοῖς ἐπάγεσθαι διὰ τὸν Χριστοῦ λόγον .
διὸ ὥσπερ ἐπιφωνῶν αὐτοῖς λέγει ·
τίνι ἀνηγγείλαμεν κακὰ καὶ τίνι ἀνηγγείλαμεν ἀγγελίαν ;
ὡσεὶ σαφέστερον ἔλεγε ·
τίς ἄρα πρόθυμος παραδέξασθαι τὰ ἀπαγγελλόμενα κακά 0 ·
κακὰ δὲ ὀνομάζει κοινότερον τὰς περιστάσεις καὶ τὰ νομιζόμενα λυπηρά , τοὺς πόνους δηλαδὴ καὶ τὰς θλίψεις τὰς ὑπὲρ εὐσεβείας .
τίς οὖν ἄρα ἐστίν , ᾧ ταῦτα προσαγγέλλομεν ;
ἀκουέτω γὰρ οὗτος , ὡς οὐ μόνον κακά , θλίψεις καὶ πόνους καὶ τὰ νομιζόμενα λυπηρὰ τούτῳ καταγγέλλομεν , ἀλλ ἐπὶ τούτοις καὶ ἀγαθὴν ἀπαγγελίαν τὴν περὶ τῶν ἀποδοθησομένων ἐπάθλων τοῖς εὖ διηγωνισμένοις .
ἀκούσατε ὑμεῖς , οἱ ἀπογεγαλακτισμένοι ἀπὸ μαστοῦ ·
πρὸς ὑμᾶς γὰρ τοὺς ἀποστόλους ἐστὶν ὁ λόγος καὶ ταῦτα περὶ ὑμῶν ἀπαγγέλλομεν .
ὅτε μὲν γὰρ ἦτε νήπιοι ὡς ἂν ὑπὸ μαζῶν τρεφόμενοι γάλακτι , οὐδὲν ἦν ὑμῖν ἐπικείμενον τοιοῦτο διὰ τὸ ἀτελὲς τῆς νοητῆς ὑμῶν ἡλικίας ·
τοιοῦτοι δὲ ἐτυγχάνετε , ὅθ ὑπὸ παιδαγωγὸν τὸν Μωσέως νόμον ἦτε γαλουχούμενοι ταῖς πρώταις εἰσαγωγαῖς τοῦ θεοσεβοῦς λόγου ·
νῦν δ ὅτε προκόψαντες τῇ ἡλικίᾳ τοῦ μὲν παιδαγωγοῦ ἀπηλλάγητε , τῷ δὲ τελείῳ διδασκάλῳ προσεληλύθατε , ἀπογαλακτισθέντες ἀπὸ τοῦ νομικοῦ γάλακτος καὶ ἀποσπασθέντες ὡς ἀπὸ μητρὸς τῆς Ἰουδαϊκῆς καὶ σωματικῆς λατρείας 0 .
ὡς ἂν τελειοτέρας τροφῆς τῆς σωτηρίου καὶ εὐαγγελικῆς μεταλαμβάνοντες παρασκευάζεσθε εἰς θλίψεις ·
ἀνάγκη γὰρ τοὺς ὑπὲρ εὐσεβείας ἀγωνιζομένους θλῖψιν προσδοκᾶν καὶ οὐ μίαν ταύτην , ἀλλὰ δὲ δευτέραν ἐπὶ τῇ πρώτῃ 0 1 .
λέγεται δὲ ταῦτα πρὸς τὸν χορὸν τὸν ἀποστολικὸν καὶ πρὸς πάντας τοὺς τῷ σωτηρίῳ εὐαγγελίῳ μαθητευομένους .
οὐ δεῖ δὲ ἐπαυδᾶν ἐπὶ ταῖς θλίψεσιν οὔ τε ἀπογινώσκειν ἑαυτῶν τὴν σωτηρίαν ὡς ἂν ἐν θλίψει πάντοτε γεγεννημένους .
ὅσον γὰρ οὔπω παυσαμένης τῆς θλίψεως τὰ ἐπὶ ταύτῃ διαδέξεται ὑμᾶς βραβεῖα , νικητὰς ἀποφανθέντας καὶ τῷ στεφάνῳ τῆς ἐλπίδος τῷ πλακέντι τῆς δόξης ἀναδησομένους .
διόπερ ἐλπίδα ἐπ ἐλπίδι ἐπάγει , οὐ μετὰ μακρὸν διάστημα τῆς θλίψεως ·
βραχὺ γάρ τι ἔσται μεταξύ .
ἔτι μικρὸν ἔτι μικρόν 0 ·
ἡ γὰρ θλῖψις ὑπομονὴν κατεργάζεται , ἡ δὲ ὑπομονὴ δοκιμήν , ἡ δὲ δοκιμὴ ἐλπίδα 0 1 ·
ἡ δὲ ἐλπὶς οὐ καταισχύνει .
ἔσται δὲ ὑμῖν τὰ τῆς θλίψεως διὰ φαυλισμὸν χειλέων καὶ διὰ γλώσσης ἑτέρας ·
φαυλίζοντες γὰρ ὑμᾶς οἱ θλίβοντες καὶ χλευάζοντες λοιδοροῦντες καὶ βλασφημοῦντες διατελέσουσιν ἀλλοιοτέρᾳ γλώσσῃ χρώμενοι , ἧς δεῖ καταφρονεῖν διὰ τὴν ἔτι μικρὸν διαδεξομένην ὑμᾶς ἐλπίδα .
ταῦτα μὲν οὖν προσφωνητικῶς πρὸς τοὺς ἀποστόλους καὶ μαθητὰς καὶ εὐαγγελιστὰς τοῦ σωτῆρος ἡμῶν ἀναπεφώνηται , τὰ δ ἑξῆς προφητικῶς ὁ λόγος τὸν Ἰουδαίων λαὸν διδάσκει , ὅτι ταῦτα αὐτὰ τὰ περὶ τῆς θλίψεως καὶ τῆς ἐπὶ τῇ θλίψει ἐλπίδος μεμαθηκότες οἱ Χριστοῦ μαθηταὶ λαλήσουσι πείθοντες αὐτούς , ὡς ἐν τούτῳ οὔσης τῆς τεταμιευμένης παρὰ τῷ θεῷ ἀναπαύσεως , λέγω δὲ ἐν τῷ θλίβεσθαι καὶ ὑπὲρ εὐσεβείας πάντα ὑπομένειν .
καὶ τὸ νομιζόμενον τοῦτο τὸ ἀνάπαυμα καὶ τοῦτο τὸ σύντριμμα τῷ διψῶντι καὶ πεινῶντι τὴν θεοσέβειαν πρὸς ὠφελείας γίγνεται .
καὶ οἱ μὲν ταῦτα λαλήσουσι τῷ λαῷ τούτῳ , δείκνυσι δὲ ὁ λόγος τοὺς ἐκ περιτομῆς ἀπίστους , οἱ δὲ οὐ θελήσουσιν ἀκούειν .
διόπερ ἔσται φησὶν αὐτοῖς τὸ λόγιον κυρίου ἄλλῳ τρόπῳ θλῖψις ἐπὶ θλῖψιν ·
οὐ γὰρ βουληθέντες διὰ Χριστὸν θλίβεσθαι , οὐ δὲ τὴν στενὴν ὁδὸν καὶ τὴν τεθλιμμένην ὁδεῦσαι , τὴν πλατεῖαν δὲ καὶ εὐρύχωρον ἀπελθόντες , πεσοῦνται εἰς τὰ ὀπίσω καὶ συντριβήσονται καὶ κινδυνεύσουσι καὶ ἁλώσονται ·
ταῦτα γὰρ πάντα διαδέξεται αὐτοὺς μὴ βουληθέντας τὸ προλεχθὲν λόγιον τοῦ κυρίου παραδέξασθαι , ἑαυτοῖς δὲ πτώσεως καὶ συντριβῆς γενομένοις αἰτίοις .
καὶ ἐπειδήπερ τοιαῦτα ἑαυτοῖς προεξένησαν μὴ πιστεύσαντες τῷ προλεχθέντι λόγῳ , διαστέλλεται αὐτοῖς τὰ ἑξῆς λέγων ·
διὰ τοῦτο ἀκούσατε λόγον κυρίου , ἄνδρες τεθλιμμένοι καὶ ἄρχοντες τοῦ λαοῦ τούτου ἐν Ἰερουσαλήμ , ἢ κατὰ τὸν Σύμμαχον 0 ·
ἄνδρες χλευασταί , οἱ ἐξουσιάζοντες τοῦ λαοῦ τούτου οἱ ἐν Ἰερουσαλήμ 0 ·
ὄντων γὰρ καὶ ἄλλων χλευαστῶν ἀνδρῶν τῶν παρ Ἕλλησι διασυρόντων τὸν Χριστοῦ λόγον , ἵνα μή τις ὑπολάβῃ περὶ ἑτέρων τὰ προκείμενα λέγεσθαι , ἀκριβῶς καὶ ἀναγκαίως προσέθηκεν τό ·
οἱ ἐξουσιάζοντες τοῦ λαοῦ τούτου 0 .
καὶ ἐπειδήπερ καὶ ἐκτὸς τῆς Ἰερουσαλὴμ ἦσαν πλείους ἀνὰ πᾶσαν τὴν Ἰουδαίαν καὶ Γαλιλαίαν προεστῶτες τοῦ λαοῦ , ἐπισημαίνεται ἀκριβῶς πρὸς ποίους ἄρχοντας καὶ ἐξουσιάζοντας τοῦ λαοῦ ταῦτα λέγοιτο .
Οὗτοι δ ἦσαν ὁ στέφανος τῆς ὕβρεως ὁ ἀνωτέρω λελεγμένος , καὶ ταῦτα τοίνυν ἔτι πρὸς τοὺς αὐτοὺς λέγεται ·
ἐπειδὴ εἴπατε πρὸς ἑαυτούς ·
ἐποιησάμεθα διαθήκην μετὰ τοῦ ᾅδου καὶ μετὰ τοῦ θανάτου συνθήκας ·
εἴπατε γάρ ·
ἐποιησάμεθα τὸ ψεῦδος ἐλπίδα ἡμῶν καὶ ἐν ψεύδει σκεπασθησόμεθα ·
ἐπειδὴ τοίνυν ταῦτα διενοήθησαν καὶ ἀλλήλοις ὡμίλησαν οἱ προλεχθέντες χλευασταὶ τὸν μὲν Χριστοῦ λόγον χλευάσαντες καὶ διασύραντες , δι οὗ ἐδιδάσκοντο ὡς δέοι αὐτοὺς θλῖψιν ἐπὶ θλίψει προσδοκᾶν καὶ τὴν ἐπ αὐτῇ ἐλπίδα ἐπ ἐλπίδι , ἑλόμενοι δὲ φιλίαν σπείσασθαι πρὸς τὸν θάνατον καὶ πρὸς τὸν ᾅδην καταφυγήν .
τοῦτο γὰρ πράξαντες προσεδόκησαν οὔ τε θλίψεως πειραθήσεσθαι οὔ τε λυπηρῷ τινι καὶ ἀηδεῖ περιπεσεῖσθαι ·
εἰ δὲ καὶ συμβαίη ὑμᾶς καταιγίδα , ποθὲν ἐπικλύζουσαν ἐξ ἀντικειμένης δυνάμεως ἐπιέναι οὐκ ἐφ ὑμᾶς ἥξειν ὑπελάβετε διὰ τὸ φίλους εἶναι τῇ ἀντικειμένῃ δυνάμει καὶ αὐτῷ τῷ θανάτῳ .
ἐπεὶ τοίνυν ταῦτα πρὸς ἑαυτοὺς εἴπατε , τούτου χάριν ἀκούσατε , ἅπερ πρὸς ὑμᾶς εἰπεῖν ὁ τῶν ὅλων προσέταξε κύριος ·
ὑμεῖς μὲν οὐ παρεδέξασθε τὴν πρώτοις ὑμῖν καταγγελθεῖσαν χάριν , ἐγὼ δὲ τὸν ἐμαυτοῦ λίθον τὸν πολυτελῆ καὶ τίμιον ἐν ἄκρῳ γωνίας ἀναθεὶς ὑψηλὸν καὶ ἐπιφανῆ καὶ τοῖς πᾶσιν ἔκδηλον ποιήσω , ὅπως πᾶς ὁ ἐπ αὐτὸν πιστεύων μὴ ἐκπέσοι τῆς ἐλπίδος .
κατὰ δὲ τοὺς λοιποὺς ἑρμηνευτάς 0 ·
ὁ πιστεύων οὐ σπεύσει ·
μακροθυμήσει γὰρ ὁ πιστεύων περιμένων τοῦ λόγου τὴν ἐπαγγελίαν .
οὗτος δ ἂν εἴη ὁ λίθος , ὁ αὐτός τε πέτρα περὶ ἧς ὁ σωτὴρ ἔλεγεν ·
ἐπὶ τὴν πέτραν οἰκοδομήσω μου τὴν ἐκκλησίαν .
τοῦτον δὲ τὸν λίθον ἐπαγγέλλεται θήσειν εἰς τὰ θεμέλια Σιών , ὃ δὴ καὶ ἔργῳ πεποίηκεν εἰπὼν καὶ ἐπιτελέσας τό ·
σιὼν γὰρ ὄρος τὸ εὐαγγελικὸν κήρυγμα καὶ τὴν ἐπὶ τούτῳ τεθεμελιωμένην ἐκκλησίαν πολλάκις ἐξειλήφαμεν .
πολυτελῆ δὲ ὄντα τὸν λίθον τοῦτον καὶ ἐκλεκτὸν καὶ τίμιον θήσειν εἰς τὰ θεμέλια τῆς ἐκκλησίας ἐπαγγέλλεται .
ἐντεῦθεν γωνιαῖος καὶ ἀκρογωνιαῖος κέκληται .
εἴη δ ἂν τὸ ἀνθρώπινον τοῦ σωτῆρος ἡμῶν οὕτως ὠνομασμένον σῶμα , ἐπεὶ καὶ κατὰ τὸν Δανιὴλ λίθος τμηθεὶς ἄνευ χειρῶν ἑωρᾶτο ·
λίθου μὲν τοῦ ἀνθρωπίνου νοουμένου σώματος , ὄρους δὲ τῆς θεότητος τῆς κατὰ τὸν σωτῆρα 0 1 .
ἐν τούτῳ δὲ τῷ λίθῳ φησὶ θήσω κρίσιν εἰς ἐλπίδα ·
κρίνων γὰρ ὁ λίθος οὗτος ἀγαθὰς παρέξει τοῖς κρινομένοις ἐλπίδας , ἐπειδὴ συνῆπται αὐτῷ ἐλεημοσύνη μετὰ τοῦ δικαιοτάτου σταθμοῦ καὶ μέτρου ·
ἡ δὲ ἐλεημοσύνη μου εἰς σταθμούς 0 .